b'\n_START_ARTICLE_\nDonji Mami\xc4\x87i\n_START_SECTION_\nZemljopis\n_START_PARAGRAPH_\nNalaze se na visoravni sjeveroisto\xc4\x8dno od Gruda na magistralnom putu Grude - \xc5\xa0iroki Brijeg._NEWLINE_Zaseoci su Vi\xc5\xa1njica, Medovi\xc4\x87i, Ledinac, Podledinac, Pogana Vlaka i Borajna.\n_START_SECTION_\nVi\xc5\xa1njica\n_START_PARAGRAPH_\nVi\xc5\xa1njica je jedno od zaselaka Donjih Mami\xc4\x87a.\n_START_SECTION_\nKrajolik Vi\xc5\xa1njice\n_START_PARAGRAPH_\nKrajolik je obrastao bjelogori\xc4\x8dnom \xc5\xa1umom (hrastom, jasenom, klenom i grabom) i niskim raslinjem tipi\xc4\x8dnim za kr\xc5\xa1ke krajeve. Blizina mora (40 km) i Neretvanske kotline (30 km) daje ovomu kraju blagu mediteransku klimu, koja povremeno zadobiva i obilje\xc5\xbeja kontinentalne klime zbog blizine planinskih masiva. Zato je mjesto poznato po dobrim vinogradima, kvalitetnom duhanu, smokvama, tre\xc5\xa1njama i vi\xc5\xa1njama. \xc5\xbditelji se bave uzgojem duhana, poznatog pod nazivom hercegova\xc4\x8dki ravnjak od kojeg se dobiva "\xc5\xa1kija" i vinove loze.\n_START_SECTION_\nStanovni\xc5\xa1tvo i obi\xc4\x8daji\n_START_PARAGRAPH_\nUzgojem navedenih poljoprivrednih kultura sada se uglavnom bave stara\xc4\x8dka ku\xc4\x87anstva i ne\xc5\xa1to mladih \xc5\xbeitelja koji su ostali raditi na zemlji. To je ujedno problem svih sela u Zapadnoj Hercegovini jer je te\xc5\xbeak te\xc5\xbea\xc4\x8dki \xc5\xbeivot, brojnost obitelji uvjetovao ekonomske migracije \xc5\xbeitelja u inozemstvo i druge krajeve ili odlazak na \xc5\xa1kolovanje, gdje su mnogi i ostali trajno \xc5\xbeivjeti._NEWLINE_Zajedni\xc4\x8dka \xc5\xbeupna crkva nalazi se u Ledincu, \xc5\xbeupa Male Terezije. Najva\xc5\xbeniji blagdan Vi\xc5\xa1nji\xc4\x8dana je Tijelovo kada se na misi za umrle i blagoslov polja na mjesnom groblju skupe svi Vi\xc5\xa1nji\xc4\x8dani (doma\xc4\x87i i raseljeni). Glavnina \xc5\xbeitelja je raseljena, iz ekonomskih razloga ili odlaska na \xc5\xa1kolovanje, diljem zemaljske kugle, a glavnina se nalazi u Zagrebu i Zagreba\xc4\x8dkoj \xc5\xbeupaniji u Republici Hrvatskoj._NEWLINE_Zagrep\xc4\x8dani podrijetlom iz Vi\xc5\xa1njice sudjelovali su u realizaciji podizanja spomenika poginulima i nestalima u Domovinskom ratu i 2. svjetskom ratu (Bleiburgu i kri\xc5\xbenom putu) i biste poginulom, legendarnom branitelju Vukovara, generalu Blagi Zadri, kroz Udrugu Donji Mami\xc4\x87i, uz \xc5\xbeupnu crkvu u Ledincu. _NEWLINE_Vi\xc5\xa1njica je dala niz poznatih i znamenitih sve\xc4\x87enika, lije\xc4\x8dnika, profesora, ekonomista i gospodarstvenika.'